*****

Ι

(Πράξεις, για την ισχύ των οποίων απαιτείται δημοσίευση)

ΚΑΝΟΝΙΣΜΟΣ (ΕΟΚ) αριθ. 305/81 ΤΟΥ ΣΥΜΒΟΥΛΙΟΥ

της 20ής Ιανουαρίου 1981

περί τροποποιήσεως του κανονισμού (ΕΟΚ) αριθ. 3164/76 «περί κοινοτικής ποσοστώσεως για τις οδικές εμπορευματικές μεταφορές που εκτελούνται μεταξύ Κρατών μελών»

ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη περί ιδρύσεως της Ευρωπαϊκής Οικονομικής Κοινότητος, και ιδίως το άρθρο 75,

την πράξη προσχωρήσεως του 1979, και ιδίως τα άρθρα 22 και 146,

την πρόταση της Επιτροπής (1),

τη γνώμη της Συνελεύσεως (2),

τη γνώμη της Οικονομικής και Κοινωνικής Επιτροπής (3),

Εκτιμώντας:

ότι, δυνάμει του άρθρου 22 της πράξεως προσχωρήσεως του 1979, ο κανονισμός (ΕΟΚ) αριθ. 3164/76 (4) πρέπει να τροποποιηθεί σύμφωνα με τις κατευθυντήριες γραμμές του παραρτήματος ΙΙ της εν λόγω πράξεως, ώστε να παραχωρηθεί κατάλληλος αριθμός κοινοτικών αδειών στην Ελλάδα·

ότι πρέπει να καθιερωθούν, για τις κοινοτικές άδειες βραχείας ισχύος του κανονισμού (ΕΟΚ) αριθ. 2964/79 (5), φύλλα εκθέσεως διάφορα των προβλεπομένων από τον κανονισμό (ΕΟΚ) αριθ. 3164/76 για τις ετήσιες κοινοτικές άδειες,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Ο κανονισμός (ΕΟΚ) αριθ. 3164/76 τροποποιείται ως εξής:

1. Στο άρθρο 3 οι παράγραφοι 1 και 2 αντικαθίστανται από το ακόλουθο κείμενο:

«1. Η κοινοτική ποσόστωση αποτελείται από 3 827 άδειες.

2. Ο αριθμός των κοινοτικών αδειών που παραχωρούνται σε κάθε Κράτος μέλος καθορίζεται ως εξής:

Βέλγιο 413

Γαλλία 627

Γερμανία (Ομοσπονδιακή

Δημοκρατία) 689

Δανία 286

Ελλάς 76

Ηνωμένο Βασίλειο 418

Ιρλανδία 76

Ιταλία 539

Κάτω Χώρες 597

Λουξεμβούργο 106».

2. Στο άρθρο 4 η παράγραφος 1 αντικαθίσταται από το ακόλουθο κείμενο:

«1. Οι μεταφορές που εκτελούνται βάσει μιας κοινοτικής αδείας που ισχύει για ένα ημερολογιακό έτος κατά την έννοια του άρθρου 2 παράγραφος 4 ή μιας κοινοτικής αδείας βραχείας ισχύος κατά την έννοια του άρθρου 3α καταχωρούνται σε φύλλο εκθέσεως μεταφορών, υποδείγματα του οποίου μαζί με τις γενικές διατάξεις χρησιμοποιήσεώς του και παροχής των πληροφοριών περιλαμβάνονται αντιστοίχως στο παράρτημα ΙΙ και στο παράρτημα ΙΙα.

3. Προστίθεται το παράρτημα ΙΙα, το κείμενο του οποίου περιλαμβάνεται στο παράρτημα του παρόντος κανονισμού.

Άρθρο 2

Ο παρών κανονισμός αρχίζει να ισχύει την 1η Ιανουαρίου 1981.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.

Έγινε στις Βρυξέλλες, στις 20 Ιανουαρίου 1981.

Για το Συμβούλιο

Ο Πρόεδρος

Ch. A. van der KLAAUW

(1) ΕΕ αριθ. C 220 της 28. 8. 1980, σ. 3.

(2) ΕΕ αριθ. C 327 της 15. 12. 1980, σ. 104.

(3) ΕΕ αριθ. C 348 της 31. 12. 1980, σ. 46.

(4) ΕΕ αριθ. L 357 της 29. 12. 1976, σ. 1.

(5) ΕΕ αριθ. L 336 της 29. 12. 1979, σ. 12.

ΠΑΡΑΡΤΗΜΑ

«ΠΑΡΑΡΤΗΜΑ ΙΙ α

(α)

(Χρωματιστό χαρτί - διαστάσεις 30 x 21 εμ)

(Πρώτη σελίδα του εξωφύλλου του βιβλιαρίου φύλλων εκθέσεως)

(Συντάσεται στην ή στις επίσημες γλώσσες του Κράτους μέλους που εκδίδει το βιβλιάριο φύλλων εκθέσεως. Η μετάφραση στις άλλες επίσημες γλώσσες της Κοινότητος παρατίθεται στην οπίσθια όψη)

1.2.3 // ΚΡΑΤΟΣ ΠΟΥ ΕΚΔΙΔΕΙ

ΤΟ ΒΙΒΛΙΑΡΙΟ // // Αρμόδια αρχή ή οργανισμός // Διεθνή διακριτικά της χώρας (1) // // Βιβλιάριο αριθ.

ΒΙΒΛΙΑΡΙΟ ΦΥΛΛΩΝ ΕΚΘΕΣΕΩΣ ΓΙΑ ΤΙΣ ΔΙΕΘΝΕΙΣ ΜΕΤΑΦΟΡΕΣ ΠΟΥ

ΕΚΤΕΛΟΥΝΤΑΙ ΒΑΣΕΙ ΤΗΣ ΚΟΙΝΟΤΙΚΗΣ ΑΔΕΙΑΣ ΒΡΑΧΕΙΑΣ ΙΣΧΥΟΣ

Αριθ.

Το παρόν βιβλιάριο ισχύει μέχρι τις (2)

, (3)

(Τόπος και ημερομηνία εκδόσεως)

(1) Διεθνή διακριτικά χώρας:

Βέλγιο (Β), Γαλλία (F), Γερμανία (D), Δανία (DK), Ελλάς (GR), Ηνωμένο Βασίλειο (GB), Ιρλανδία (IRL), Ιταλία (I), Κάτω Χώρες ( NL), Λουξεμβούργο (L).

(2) Η διάρκεια ισχύος δεν δύναται να υπερβεί τη διάρκεια ισχύος της κοινοτικής αδείας.

(3) Σφραγίδα της αρμοδίας αρχής ή του οργανισμού που εκδίδει το βιβλιάριο.

(β)

(Οπίσθια όψη της πρώτης σελίδας του εξωφύλλου του βιβλιαρίου φύλλων εκθέσεως)

1. (Μετάφραση του κειμένου που αναφέρεται στην εμπρόσθια όψη στις άλλες επίσημες γλώσσες της Κοινότητος)

2. (Συντάσσεται στην ή στις επίσημες γλώσσες του Κράτους μέλους που εκδίδει το βιβλιάριο)

ΓΕΝΙΚΕΣ ΔΙΑΤΑΞΕΙΣ

1. Το παρόν βιβλιάριο περιέχει 10 φύλλα, αριθμημένα από το 1 έως το 10, τα οποία δύνανται να αποσπώνται και στα οποία πρέπει να μνημονεύονται, κατά τη φόρτωση στα οχήματα, όλα τα εμπορεύματα που μεταφέρονται βάσει της κοινοτικής αδείας στην οποία αναφέρονται. Κάθε βιβλιάριο φέρει αριθμό ο οποίος επαναλαμβάνεται σε κάθε φύλλο.

2. Ο μεταφορέας είναι υπεύθυνος για την κανονική σύνταξη των εκθέσεων για τις διεθνείς μεταφορές.

3. Το βιβλιάριο πρέπει να συνοδεύει την κοινοτική άδεια, στην οποία αναφέρεται, και να ευρίσκεται στο όχημα του οποίου οι μετακινήσεις με ή χωρίς φορτίο εκτελούνται βάσει της εν λόγω αδείας. Πρέπει να επιδεικνύεται σε κάθε ζήτηση εκ μέρους υπαλλήλου επιφορτισμένου με τον έλεγχο.

4. Τα φύλλα εκθέσεως πρέπει να χρησιμοποιούνται σύμφωνα με τη σειρά αριθμήσεώς τους και οι εγγραφές πρέπει να τηρούν τη χρονολογική σειρά των διαδοχικών φορτώσεων.

5. Κάθε στήλη του φύλλου εκθέσεως πρέπει να συμπληρώνεται κατά τρόπο ακριβή και ευανάγνωστο με κεφαλαία και ανεξίτηλα γράμματα.

6. Τα χρησιμοποιημένα φύλλα εκθέσεως πρέπει να διαβιβάζονται στην αρμόδια αρχή ή οργανισμό του Κράτους μέλους που εξέδωσε το παρόν βιβλιάριο, το αργότερο 15 ημέρες μετά τη λήξη του μηνός που αφορά η έκθεση. Σε περίπτωση που μεταφορά εκτείνεται σε δύο περιόδους καταγραφής, η ημερομηνία, κατά την οποία έγινε η φόρτωση, καθορίζει την περίοδο στην οποία πρέπει να περιλαμβάνεται η έκθεση (π.χ. η μεταφορά εμπορεύματος, που φορτώθηκε στο τέλος του Ιανουαρίου και εκφορτώθηκε στις αρχές του Φεβρουαρίου, πρέπει να περιλαμβάνεται στις εκθέσεις του Ιανουαρίου).

7. Όσον αφορά τη διέλευση των συνόρων, πρέπει να τίθεται η σφραγίδα της τελωνειακής αρχής μόνο κατά την είσοδο στη χώρα εντός της οποίας τερματίζεται η διαδρομή.

(γ)

(Εμπρόσθια όψη της παρεμβαλλόμενης σελίδας που προηγείται των 10 αποσπώμενων φύλλων)

(Συντάσσεται στην ή στις επίσημες γλώσσες του Κράτους μέλους που εκδίδει το βιβλιάριο)

ΕΠΕΞΗΓΗΜΑΤΙΚΕΣ ΣΗΜΕΙΩΣΕΙΣ

Οι ενδείξεις που πρέπει να σημειωθούν στα ακόλουθα φύλλα αφορούν όλα τα εμπορεύματα που μεταφέρονται βάσει της κοινοτικής αδείας στην οποία αναφέρεται το παρόν βιβλιάριο.

Για κάθε παρτίδα εμπορευμάτων που φορτώνεται, πρέπει να συμπληρώνεται μια γραμμή του φύλλου.

1.2,5 // Στήλη 2 // Αναφορά, κατά περίπτωση, πληροφορίας που ζητεί το Κράτος μέλος που εκδίδει το βιβλιάριο. // Στήλη 3 // Ημέρα (01, 02, . . . 31) του μήνα που αναφέρεται στην επικεφαλίδα του φύλλου, κατά τη διάρκεια του οποίου έλαβε χώρα η αποστολή του φορτίου. // Στήλη 4 // Ονομασία του τόπου, και εν ανάγκη του διαμερίσματος, της επαρχίας, του Land κλπ. που επιτρέπει τον προσδιορισμό του τόπου. // Στήλη 5 // Νά χρησιμοποιηθούν τα ακόλουθα διεθνή διακριτικά σημεία: 1.2.3.4.5 // // Βέλγιο: // Β // Ηνωμένο Βασίλειο: // GB // // Γαλλία: // F // Ιρλανδία: // IRL // // Γερμανία: // D // Ιταλία: // Ι // // Δανία: // DK // Κάτω Χώρες: // NL // // Ελλάς: // GR // Λουξεμβούργο: // L 1.2,5 // Στήλες 6 και 7 // Όμοια με τις στήλες 4 και 5. // Στήλη 8 // Διανυθείσα απόσταση μεταξύ του τόπου φορτώσεως του φορτίου και του τόπου εκφορτώσεως. // Στήλη 9 // Βάρος σε τόνους με ένα δεκαδικό ψηφίο (π.χ. 10,0 τόνοι), το βάρος του φορτίου κατά τρόπο όμοιο με την τελωνειακή διασάφηση. Δεν λαμβάνεται υπόψη το βάρος των εμπορευματοκιβωτίων ή των παλετών. // Στήλη 10 // Αναφορά, όσο το δυνατόν ακριβέστερη, του είδους των εμπορευμάτων που περιλαμβάνονται στο φορτίο. // Στήλη 11 // Στήλη για διοικητική χρήση.

Η οπίσθια όψη κάθε φύλλου προορίζεται για την επίθεση της σφραγίδας του τελευταίου μεθοριακού τελωνείου προ της εκφορτώσεως κάθε φορτίου εμπορευμάτων που αναφέρεται στην εμπρόσθια όψη.